da da da da nb de da da da da da da da da da da da da da da da da da da da de da da da da da da da da da da da da en da en hu sv sv da da da da da da da da da da da da da da
10 vigtige grunde: Derfor virker online dating så godt - Single.dk
Tid, troværdighed, sikkerhed, succes – hvis du savner en sød kæreste, hvorfor så ikke allerede begynde at lede i dag?
Lader du dig styre af fordomme og forudfattede meninger? Eller trykprøver du lige påstande og teorier for så at læne dig op ad dine egne erfaringer? Eller gør du lidt af hvert afhængigt af, hvad der er på spil? Hvis du tænker på at købe en ny bil, nøjes du nok ikke med at lytte til kollegaen, der udskammer bestemte bilmærker? Men det kan da godt være, at du tager samme kollegas ord for rene varer, hvis I taler om noget mindre væsentligt?
Hvor væsentligt er dit kærlighedsliv? Hører du efter venner og bekendtes syn på netdating og deres ris, ros, romantik og røverhistorier? Det er aldrig dumt at lytte til andres erfaringer, deres fordomme derimod fører sjældent til noget. Her er 10 skarpe pointer, der forklarer, hvorfor online dating virker. Efterprøv dem, og hvis du savner en sød kæreste, hvorfor så ikke allerede starte i dag?
Læs også: Det her gør en forårsforelskelse ved dig og din krop
1. Hvor god tid har du?
På nettet kommer du i kontakt med mange mennesker på en brøkdel af den tid, du ellers skulle bruge. Ja, hvor ville du i det hele taget gå hen for at møde flere hundrede andre, der vel at mærke også savner en kæreste? Ikke alt kan klares hurtigt, og online dating er ikke et garanteret quick-fix til lykke og lidenskab. Men chancerne for at finde den rette at dele livet med stiger unægteligt, jo mere målrettet man leder.
Selv med den største respekt for ligestilling mellem kønnene må man konstatere, at mænd i højere grad end kvinder søger sex på nettet. Og nogle af de mænd har tilsyneladende en opfattelse af, at hvis en kvinde har en datingprofil, ja så er hun sikkert også med på lidt uforpligtende sex med relativt fremmede. Der findes sites til det formål. Single.dk har eksisteret i over 20 år og er grundlagt på en ambition om at hjælpe mennesker med at finde kærligheden. Den slags, der varer hele livet. Et godt værktøj til netop det er vores unikke matchmaker-teknologi, som gør det helt enkelt at finde det menneske, som du vil passe perfekt sammen med i et parforhold.
3. Når sandheden skal frem
Troværdighed er et ord, der ofte nævnes i forbindelse med online dating. For kan man nu regne med, at folk er, hvad de giver sig ud for? Nej, desværre ikke altid, for ligesom ude i resten af livet er der folk, der lyver sig yngre eller praler af imaginær velstand for at virke mere attraktive og interessante. Formentlig er det usikkerhed og lavt selvværd, der driver den form for uærlighed frem. Men online dating er jo kun online, indtil man aftaler at mødes. Her vil usandheder hurtigt afsløres. Forskning viser i øvrigt, at vi er langt mindre tilbøjelige til at lyve om os selv med alderen. Modne mennesker er generelt ret ærlige, når de dater på nettet.
4. På sikker grund
I mere end et år har vi vænnet os til at ses på FaceTime, Skype, Zoom mv. De digitale møder minimerer risikoen for, at du tager på date og bliver overrasket i negativ retning. En god, gammeldags telefonsamtale giver dig også en idé om, hvad det er for et menneske, du er ved at aftale en date med. Vores stemmer og sprogbrug afslører en hel del mere om os end vores sms’er! Derudover er der ting, du kan lade være med at gøre for at føle dig på sikker grund. Undgå fx. at drikke for meget alkohol, så du mister kontrollen, betal selv for det, du bestiller, så du ikke skylder nogen noget, aftal at mødes et sted, hvor der også færdes andre mennesker, og del ikke for mange personlige oplysninger, før du har lært din date godt at kende. Stort set skal du passe på dig selv nøjagtig på samme måde, som hvis du rendte ind i nogen et hvilket som helst andet sted.
Læs også: Sådan afslører stemmen, om din date er vild med dig
5. Noget til fælles
Kender du disse komplet umage par, som får os andre til at undre os over, hvordan de nogensinde har fundet sammen? Den ene er total eventyrer, den anden drømmer om at bygge rede og købe parcelhus… Nogle gange går det godt, men mon ikke, der bliver snoet mange kompromis-krøller undervejs? Når du leder efter en partner online, er udseendet typisk det første, der optager dig. Men det er også relativ nemt at finde ud af, om interesser og værdigrundlag matcher.
6. Ud af de vante cirkler
Hvis du selv arbejder i et revisionsfirma eller på et bogforlag, hvordan skulle du så bære dig ad med at møde den eneste ene, hvis netop det menneske ernærer sig som håndarbejdslærer eller flymekaniker i en helt anden del af landet? Nej vel? Sandsynligheden for, at jeres offline-cirkler mødes, er nærmest ikke-eksisterende. Med online dating brister de vante cirkler, og du får kontakt til mennesker, du ellers bare aldrig ville have mødt. Aldrig nogensinde.
Læs også: Sådan stiller du de rigtige spørgsmål og får succes på din date
Ingen forhold kommer med garantier, men et forskningsprojekt fra universitetet i Chicago, USA, har bevist, at ægtepar, der har mødt hinanden online, er mere lykkelige – og derfor mindre tilbøjelige til at blive skilt, end par, der mødte hinanden på alverdens andre måder. En forklaring, som forskerne har peget på, er, at mennesker rent faktisk er mere åbne og ærlige omkring sig selv, når de først er begyndt at skrive og date med den rette. Åbenhed er fundamentalt, når et forhold skal fungere.
Bliver du af og til træt af hverdagens trummerum? - Der sker aldrig noget? Online dating sætter dig helt ukompliceret i forbindelse med mange forskellige slags mennesker, og selvom en datingprofil sjældent er nok til at udfylde et socialt behov, kan den gøre dagen lidt mere spændende og intensivere dit energiniveau.
9. Fra passiv til aktiv
Online dating er en fin mulighed for at komme i kontakt med andre, hvis man enten af natur er genert og tilbageholdende eller allerede har rigeligt at se til. (Fx. på jobbet, på studiet, som eneforælder). Fra at ens søgen efter kærlighed står på passiv, kan den let flyttes til aktiv med en datingprofil, og man kan uden pres og i sit eget tempo lede efter den helt rigtige til et varmt og stærkt forhold.
10. Hvis du har brug for hjælp
Succes kræver, at man gør en indsats. Hvis du vil have succes i jagten på kærlighed, ja så må du tage nogle konkrete initiativer. Udover at oprette en profil på single.dk kan du læse dig til mange gode tips og råd i vores artikelarkiv. Emnerne spænder vidt og handler om fx. profilbilleder, ensomhed, gode steder at mødes på første date, kropssprog, hjertesorg, jalousi og sex. Men derudover er vores kundeservice klar til at hjælpe dig, hvis du har brug for hjælp. Alle mennesker fortjener nemlig en at dele livet med.
Læs også: Når corona er forbi: Så vilde bliver dine score-chancer
Hej! 😊 Jeg håber du kan lide artiklen — du kan læse resten gratis, så snart vi har oprettet din profil. Så kan du også møde en masse søde singler, hvis du har lyst ❤️
Er du mand eller kvinde?
Jeg er mand Jeg er kvinde
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
5 tegn på at hun søger en fast kæreste (og at det godt må være dig)
Søde smil og et flirtende kropssprog røber let, at hun nyder at date dig. Men vil du vide, hvad der afslører hende, hvis hun også ser dig som et vældig godt bud på en kommende kæreste?
Sådan tackler du gamle skuffelser, hvis de forhindrer dig i at give kærligheden en ny chance
Har fortidens synder – og skuffelser – slået en klo i dig, så du ikke tør date og række ud efter en kæreste? Find dig ikke i det.
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.